
Nr. PL-x 93
AVIZ

asupra proiectului de Lege privind procedura prin care România devine parte la tratatele încheiate între Uniunea Europeană şi statele membre, pe de o parte, şi state terţe sau organizaţii internaţionale, pe de altă parte
Cu numărul PL-x 93 din 7 martie 2011, Biroul Permanent al Camerei Deputaţilor a trimis Comisiei pentru politică externă, spre dezbatere şi avizare, proiectul de Lege privind procedura prin care România devine parte la tratatele încheiate între Uniunea Europeană şi statele membre, pe de o parte, şi state terţe sau organizaţii internaţionale, pe de altă parte.
În şedinţa din 17 martie 2011 a.c., Comisia pentru politică externă a hotărât, cu unanimitate de voturi, avizarea favorabilă a proiectului de Lege şi transmiterea acestuia plenului Camerei, în forma prezentată.

